El dipòsit legal és la institució jurídica que permet a l'Administració General de l'Estat i a les comunitats autònomes recollir exemplars de les publicacions de tot tipus reproduïdes en qualsevol classe de suport i destinades per qualsevol procediment a la distribució o comunicació pública, sigui aquesta gratuïta o onerosa, amb la finalitat de complir amb el deure de preservar el patrimoni bibliogràfic, sonor, visual, audiovisual i digital de les cultures en cada moment històric, i permetre-hi l'accés amb finalitats culturals, de recerca o informació i de reedició d'obres.
D'acord amb l'article 127 de l'Estatut d'autonomia, correspon a la Generalitat la competència exclusiva en matèria de cultura.
Aquesta competència exclusiva comprèn en tot cas les activitats artístiques i culturals que es porten a terme a Catalunya, incloent-hi les mesures relatives a la producció i la distribució de llibres i publicacions periòdiques en qualsevol suport, i també la gestió del dipòsit legal i l'atorgament dels codis d'identificació.
D'acord amb l'article 7.1 de la Llei 4/1993, de 18 de març, del sistema bibliotecari de Catalunya, la Biblioteca de Catalunya és la biblioteca nacional.
Té per missió recollir, conservar i difondre la producció bibliogràfica catalana i la relacionada amb l'àmbit lingüístic català, inclosa la producció impresa, periòdica o no, visual i sonora, de cada obra de la qual ha de recollir, com a mínim, un exemplar, qualssevol que en siguin el suport o la tècnica emprats.
Amb aquesta finalitat, i d'acord amb l'article 9 de la Llei esmentada, la Biblioteca de Catalunya és perceptora del dipòsit legal i adquireix les obres bibliogràfiques catalanes que no li arriben per aquest mitjà.
D'altra banda, l'article 11 de la mateixa Llei estableix que les oficines del Dipòsit Legal de Catalunya tenen la missió de recollir un nombre determinat de cada una de les obres que es produeixen a Catalunya i trametre-les als centres que les han de conservar i posar a l'abast dels usuaris.
La Llei estatal 23/2011, de 29 de juliol, de dipòsit legal, remet a la normativa de cada comunitat autònoma per regular els aspectes relatius a la gestió del dipòsit legal, en l'àmbit de les seves competències.
Per tot això, a proposta del conseller de Cultura, d'acord amb el dictamen de la Comissió Jurídica Assessora, i amb la deliberació prèvia del Govern,
Aquest Decret té per objecte regular la gestió de dipòsit legal, d'acord amb Llei estatal 23/2011, de 29 de juliol, de dipòsit legal, i la Llei 4/1993, de 18 de març, del sistema bibliotecari de Catalunya.
Subjectes obligats a constituir el dipòsit legal a Catalunya
Estan obligades a constituir el dipòsit legal a Catalunya les persones editores que tinguin domicili, residència o establiment permanent principal a Catalunya, sigui quin sigui el lloc d'impressió.
Quan la persona editora no tingui domicili, residència o establiment permanent a Catalunya o en els casos en què per raó del tipus de recurs escaigui, el dipòsit ha de ser formalitzat per la persona productora, impressora, estampadora o gravadora, en aquest ordre, que tingui domicili, residència o establiment permanent principal a Catalunya.
Subjectes obligats a sol·licitar el número de dipòsit legal a Catalunya
Estan obligades a sol·licitar el número de dipòsit legal a Catalunya les persones editores d'una obra publicada en format tangible.
Si la persona editora no l'hagués sol·licitat, ho ha de fer, en el seu defecte, la persona productora, impressora, estampadora o gravadora, en aquest ordre.
Són centres dipositaris a Catalunya les oficines de dipòsit legal ubicades a Barcelona, Girona, Lleida, i Tarragona, que depenen de la Biblioteca de Catalunya.
Són centres de conservació a Catalunya:
Nombre d'exemplars de les publicacions objecte de dipòsit legal que han de ser ingressats
Els subjectes obligats a constituir el dipòsit legal a Catalunya han de presentar en el centre dipositari corresponent, amb destinació als centres de conservació de Catalunya i, si escau, a la Biblioteca Nacional d'Espanya, els exemplars de les publicacions objecte de dipòsit legal que tot seguit es detallen:
llibres i fullets en paper, sigui quina sigui la seva forma d'impressió i estiguin destinats a la venda o no (primeres edicions, reedicions de llibres, fullets i recursos multimèdia en què com a mínim un dels suports sigui en paper).
S'exceptuen els llibres de text, els llibres de bibliòfil o cas d'haver-hi diverses enquadernacions d'una mateixa edició;
fulls impresos amb fins de difusió que no constitueixin propaganda essencialment comercial;
recursos continuats (incloses les col·leccions de fascicles, que s'han de lliurar completes i enquadernades; i les col·leccions de còmics de sèrie limitada, que s'han de lliurar completes) i recursos integrables;
mapes, plànols, atles, cartes marines, aeronàutiques i celestes.
cadascuna de les diverses enquadernacions d'una mateixa edició, quan hi ha més d'una enquadernació;
En el cas dels suports de vídeo, si es realitza una edició per a la venda i una altra per al lloguer, s'ha d'efectuar el dipòsit de l'exemplar per a la venda;
llibres artístics o de bibliòfil;
estampes originals realitzades amb qualsevol tècnica;
postals de paisatges i ciutats;
cartells anunciadors i publicitaris (excepte tanques i banderoles).
llibres de text d'educació infantil, primària, secundària obligatòria, batxillerat i dels d'ensenyament de formació professional;
làmines que no siguin estampes;
postals il·lustrades que no siguin de paisatges i ciutats;
còpia nova dels documents íntegres, en versió original, de tota pel·lícula cinematogràfica, documental o de ficció.
tanques de publicitat i banderoles;
material publicitari corresponent a les pel·lícules cinematogràfiques.
Pel·lícules cinematogràfiques, documentals o de ficció i material publicitari corresponent
Les persones productores amb domicili, residència o establiment permanent principal a Catalunya han de sol·licitar en tots els casos el número de dipòsit legal per a les pel·lícules cinematogràfiques, documentals o de ficció que realitzin.
Les persones productores amb domicili, residència o establiment permanent principal a Catalunya resten exemptes de lliurar el nombre d'exemplars de les pel·lícules i del material publicitari corresponent exigible d'acord amb el que estableix l'article 6 quan aquests ja hagin estat aportats al Departament competent en matèria de cultura en compliment d'obligacions establertes per la normativa vigent.
En cas que el nombre d'exemplars aportat sigui inferior a l'exigit per l'article 6, cal aportar la diferència.
En els casos que procedeixi, independentment que es parteixi d'un negatiu original de càmera o d'un negatiu digital, s'han de lliurar les còpies noves d'exhibició en suport 35 mm polièster de la versió íntegra i original.
Si la producció ha estat totalment digital, s'ha de lliurar material en el sistema, format i suport de més qualitat emprat en la producció.
Per a qualitat de 2K o més, s'ha de lliurar un disc dur amb els arxius d'imatge i so sense compressió (DPX o TIFF per a les imatges i WAV o AIFF per al so); per a qualitat HD s'ha de lliurar un HD SR o HDCAM; i per a qualitats PAL s'ha de lliurar un Betacam digital.
Aquests materials han de correspondre a la versió íntegra i original.
Bibliografia en català o occità no produïda a Catalunya
Les persones editores i, si no n'hi ha o si s'escau, les persones productores, impressores, estampadores o gravadores que produeixin materials en català o occità a qualsevol territori de l'Estat diferent de Catalunya, han de lliurar-ne un exemplar a la Biblioteca de Catalunya.
Correspon als centres dipositaris assignar el número de dipòsit legal.
Cada oficina disposa d'una numeració pròpia i correlativa.
En finalitzar cada any es tanca la numeració, la qual s'inicia de nou en començar l'any natural.
El número de dipòsit legal està compost de:
c) El número de constitució del dipòsit.
d) L'any de constitució, en quatre xifres.
Les diverses parts del número de dipòsit legal estan separades per un espai, llevat de l'any, que va precedit d'un guió.
Terminis d'anul·lació de números de dipòsit legal
El termini per sol·licitar l'anul·lació d'un número de dipòsit legal és de dos mesos a comptar de la data de sol·licitud.
Finalitzat aquest termini, la no-constitució del dipòsit legal pot donar lloc a sanció, amb la tramitació del procediment sancionador corresponent.
Els números de dipòsit legal anul·lats no poden ser assignats a cap altra obra.
Termini de constitució del dipòsit legal
Les persones obligades a constituir el dipòsit legal l'han d'efectuar en el termini de dos mesos comptat a partir de l'assignació del número de dipòsit legal, i sempre amb caràcter previ a la distribució o venda.
En cas que les persones obligades no constitueixin el dipòsit legal en el termini esmentat, el centre dipositari ha de requerir la persona responsable perquè l'efectuï en el termini màxim d'un mes.
Mesures per l'optimització de la gestió dels exemplars ingressats per dipòsit legal
Les persones responsables dels centres de conservació poden decidir que els exemplars ingressats en concepte de dipòsit legal siguin objecte d'intercanvi bibliotecari, així com de préstec a entitats públiques i privades sense ànim de lucre, sempre que es garanteixi la custòdia d'un exemplar en la Biblioteca de Catalunya.
Les persones responsables de la gestió de les obres dels centres de conservació poden resoldre desestimar exemplars que siguin reiteratius d'altres ja ingressats en concepte de dipòsit legal, sempre que es garanteixi la custòdia d'un exemplar en la Biblioteca de Catalunya i amb l'informe justificatiu previ.
La comissió de les infraccions establertes als articles 18 i 19 de la Llei estatal 23/2011, de 29 de juliol, de dipòsit legal, dóna lloc a la imposició de les sancions establertes a l'article 20 de la Llei esmentada, amb la tramitació prèvia del procediment sancionador corresponent.
És competent per instruir el procediment sancionador corresponent l'Ad-ministració de la Biblioteca de Catalunya.
La Direcció de la Biblioteca de Catalunya és competent per resoldre els procediments sancionadors corresponents.
Correspon als centres dipositaris la inspecció en matèria de dipòsit legal, sens perjudici de l'alta inspecció que correspon a la Biblioteca Nacional d'Espanya, d'acord amb l'article 11 de la Llei estatal 23/2011, de 29 de juliol, de dipòsit legal.
El personal inspector, en l'exercici de les seves funcions, té la consideració d'autoritat pública.
Els fets constatats directament pel personal inspector i que es formalitzen en un document públic tenen valor probatori, sens perjudici de les proves que puguin aportar les persones interessades en defensa dels seus interessos.
El personal inspector pot requerir la col·laboració necessària a les altres autoritats de les administracions públiques per al compliment de les funcions que li estan encomanades.
Les persones que siguin requerides pel personal inspector tenen el deure de facilitar-li la informació que se'ls sol·liciti per comprovar el compliment de la normativa vigent, i n'han de permetre l'accés i l'actuació.
—1 Les persones editores i, si no n'hi ha o si s'escau, les persones productores o impressores de publicacions periòdiques amb periodicitat diària, setmanal, o qualsevol altra igual o inferior que mensual disposen d'un termini màxim de seixanta dies naturals, a comptar de l'entrada en vigor d'aquest decret, per sol·licitar i imprimir els números de dipòsit legal adequats al que estableix la legislació.
—2 Les persones editores i, si no n'hi ha o o si s'escau, les persones productores o impressores de publicacions periòdiques amb periodicitat anual, trimestral, o qualsevol altra més gran que mensual, o bé amb freqüències irregulars han de sol·licitar i imprimir els números de dipòsit legal adequats al que estableix la legislació, en el primer número posterior a l'entrada en vigor d'aquest Decret.
Exemplars per a la Biblioteca Pública de Barcelona
Els exemplars ingressats per dipòsit legal que tinguin com a destinatari final la Biblioteca Pública de Barcelona s'han de custodiar a la Central de Préstec i Serveis Especials (CEPSE) fins a l'entrada en funcionament de la biblioteca esmentada.
Queden derogades les disposicions següents:
a) Decret 195/1982, de 15 de juny, que regula la destinació dels llibres obtinguts del dipòsit legal.
b) Ordre del 24 de novembre de 1981, que eleva el nombre d'exemplars de les obres no subjectes a ISBN que s'han de dipositar a les oficines de dipòsit legal de Catalunya.
—1 Aquest Decret entra en vigor als vint dies de la publicació al Diari Oficial de la Generalitat de Catalunya.
—2 L'obligació de constituir el dipòsit de les publicacions electròniques en línia a Catalunya serà exigible quan entri en vigor el desenvolupament reglamentari del procediment de constitució del dipòsit de les publicacions electròniques.